I november 2017 blev en mand og en kvinde i begyndelsen af tyverne første gang stillet for retten i Odense tiltalt for henholdsvis at købe og sælge sex med en 13-årig pige. Nu er kvinden blevet idømt otte måneders fængsel.

Kvinden er en 20-årig fra Assens Kommune, der er kendt skyldig i at have solgt den 13-årige for 8500 kroner til en 21-årig mand fra samme område. Handlen skulle ifølge anklageskriftet være foregået i maj 2017, hvorefter manden havde samleje med den 13-årige pige i mandens hjem på Vestfyn.

Begge blev i november kendt skyldige i anklagerne om betalt sex med en 13-årig, og den 21-årige mand blev idømt seks måneders betinget fængsel.

Men fordi retten afventede en personundersøgelse af den 20-årige kvinde, blev hendes strafudmåling udsat. Nu er dommen faldet, og det gav otte måneders betinget fængsel.